Episodul 24
În tot ce-ai scris, ai criticat Curtea și familia regală.
Dacă nu ești un trădător, atunci ce ești?
Nu știu cine ești și ce faci,
dar văd că moartea ți-a fost prietenă toată viața.
Nu lua în seamă scrisul unui bătrân ca mine.
De vreme ce vrei să-ți ghicesc viitorul, o să-ți spun doar atât.
Ai grijă, că de data asta...
această veche prietenă te-ar putea duce pe lumea cealaltă.
Ascultă... despre ce vorbești? Care lumea cealaltă?
De ce? Îți e frică de lumea cealaltă?
Po... Poftim?!
Cumpără un talisman de la un șaman, dacă te simți rău.
Ce om ciudat!
Nu cred că bătrânul ăsta e în toate mințile.
Nu fiți îngrijorat de ce-a spus. Să ne întoarcem la Palat.
Nu. Încă nu vreau să mă întorc.
Înălțimea Ta...
Dacă e în legătură cu ce-am spus, ar trebui să te întorci.
Doar spuneam prostii. Ți-am spus că nu sunt un ghicitor!
Nu despre asta am venit aici ca să vorbim.
Ce sunt toate astea?
Seamănă cu niște ustensile de grădinărit, dar n-am văzut niciodată unele asemănătoare.
Modelul e diferit.
N-am văzut așa ceva la nicio fermă.
Ce sunt? Tu le-ai făcut singur?
Vorbești prea mult, tinere.
Ai dreptate.
Sapa asta e pentru câmpurile de orez și asta pentru câmpurile de legume.
Folosești unelte diferite pentru legume și pentru orez?
Sunt diferite tipuri de sol, așa că este nevoie, cu siguranță, de diverse ustensile.
Din cauză că oamenii folosesc o singură unealtă agricolă,
răsare o singură plantă, în loc de două.
Și acolo unde ar trebui să răsară una, nu ies decât jumătate dintre ele.
Prințul Moștenitor încearcă să controleze
clanurile de negustori.
Dar ar trebui să știe că sunt lucruri mai importante în Chosun.
Fie că e vorba de hrană sau de îmbrăcăminte, țara noastră duce lipsă de producție.
Noi trebuie să producem mai mult astfel încât poporul să nu moară de foame.
Dacă ești de acord, aș vrea să-mi împrumuți câteva din cărțile scrise de tine.
De ce?
Vrei să mă denunți la autorități, ca trădător?
Nu. Chiar dacă nu sunt de acord cu tot ce-ai scris,
sunt sigur că o să găsesc lucruri interesante de citit.
Cum dorești.
Oricum, le-aș fi folosit să aprind focul cu ele.
Poți să le iei și să le folosești la toaletă.
Deci, lordul Kim Gui-ju s-a întâlnit cu Ministrul de Interne?
Da, Înălțimea Ta. Așa cum am raportat.
- Bine. Poți să pleci. - Da, domnule.
Cum pot să se ascundă de mine când e implicat și lordul Choi?
Ei cred că o să stau doar și o să privesc?
Regina se înșeală foarte mult în privința mea.
Ce vrei să faci?
Dacă faci scandal în legătură cu asta,
își vor da seama că l-am urmărit pe lordul Kim Gui-ju.
Nu trebuie să te agiți pentru asta. E nevoie să fii calmă, mamă.
Și ce propui să fac?
Dă-mi puțin timp. Pot întoarce situația în favoarea noastră.
Te rog să stai liniștită și să te prefaci că nu știi nimic.
Fii foarte atentă, mai ales, în preajma reginei.
Înțelegi ce vreau să spun?
Mamă...
- Fiule! - Noaptea e frig. De ce stai afară?
Nu puteam să dorm și am vrut să mă plimb. Tu ce faci aici?
Am fost îngrijorat pentru că am auzit că nu te-ai culcat încă.
Ai alte lucruri de care trebuie să fii îngrijorat.
Nu trebuie să-ți faci griji din cauza mea. Te rog să mă ierți, fiule.
Mamă, cum poți să-mi spui așa ceva?
Eu sunt un fiu rău pentru că îți provoc mereu necazuri.
Ce tot spui? Nu-i adevărat!
Datorită ție sunt în viață. Dacă nu erai tu, eram moartă demult.
Eu sunt o mamă iresponsabilă, care a făcut prea puține ca să-și apere fiul.
Chiar dacă știu cât de mult suferi,
eu nu sunt în stare
să-ți ofer sprijin sau liniște.
Mamă...
Dragul meu prinț...
n-am dreptul să-ți cer nimic,
dar, te rog, să rămâi ferm și puternic până la sfârșit.
Știu cât de greu îți e acum și cât te frămânți pentru toate astea,
dar nu pot să-ți spun decât că trebuie să învingi!
Da, mamă. Așa o să fac.
N-o să mai fiu niciodată slab de înger...
Știu câtă suferință ai îndurat toată viața.
Nu să te fac să mai suferi din nou.
Fiule...
- Pot să vorbesc cu tine? - Chiar acum?
- Ce s-a întâmplat? - Nu e nimic.
Vrei să te uiți la asta?
- Ce părere ai? Crezi că arată bine? - Poftim?!
Spune-mi! Seamănă puțin cu el?
Da... seamănă puțin.
Serios? Sunt așa fericită! Eram îngrijorată că desenul nu va semăna cu el!
- Poți să i-l dai tu? - Poftim?! Eu?
- De ce? Nu vrei? - Nu, nu e asta, dar e un pic ciudat.
- Ar trebui să i-l dai chiar tu... - Nu vrei să mă ajuți?
Spune-mi adevărul! Și ție îți place de el?
- Poftim?! - Fii sinceră cu mine!
Mie îmi place foarte mult și vreau să fie al meu!
Dacă și tu simți la fel, atunci putem lămuri problema chiar acum!
Cho-bi...
Eu n-am asemenea sentimente față de el.
Îmi spui adevărul, nu-i așa?
Bineînțeles!
Bine. Atunci, dă-i tu asta.
Și spune-i să ne întâlnim la Podul Gwangtong,
în ultima zi a lunii ăsteia.
- Poftim?! - Mulțumesc! Acum, o să plec!
Song-yeon! Ce faci aici? Te-am căutat peste tot!
Ce e ăsta? E un portret?
Cine e? E dl Li-cheon?
- Așa e! El e! - Da, seamănă exact cu el!
Cho-bi a desenat asta? De ce l-a desenat pe dl Li-cheon?
- Drum bun! - Mulțumim pentru masă!
Dal-ho!
- Dal-ho, eu sunt. - Dl Li-cheon.
- Ce-ai mai făcut? - Am aflat ce te interesează.
Așteaptă-mă puțin.
- Mak-seon! - Da!
- Trebuie să plec undeva. - Poftim?! Unde?
Ți-am spus că trebuie să plec! De ce-mi pui atâtea întrebări!
Bine. Să te întorci repede.
Să mergem.
Ești un bărbat adevărat.
Pur și simplu o învârți pe degetul mic.
Asta e casa ei? Te porți de parcă tu ai fi stăpânul!
- Unde mergem? - O să afli când o să ajungem acolo.
- Aici este. - Asta nu e o casă de curtezane?
N-am bani pentru un asemenea loc.
De ce-ți faci griji? Nu trebuie să plătești nimic.
Să intrăm.
Unde e Mae-hyang? Spune-i că Park Dal-ho e aici.
Bine.
E cea mai faimoasă case de curtezane din capitală.
Uite ce doamne frumoase! Arată de parcă ar vrea să fure inima unui bărbat.
Da, ai mare dreptate.
Ai spus că n-ai bani!
Vă rog să veniți cu mine.
Ce bine miroase!
Dal-ho, cine e această Mae-hyang?
- E matroana acestei case - Matroană? Ce înseamnă asta?
N-ai mai fost niciodată într-o casă de curtezane, nu-i așa?
E stăpâna curtezanelor. Ea conduce casa.
Asta înseamnă matroană?
- Uite cine a venit! - Ți-a mers bine?
Sigur că da!
Ia loc. El este domnul despre care ți-am vorbit.
Este cel mai bun pictor de la Biroul Regal de Artă, dl Li-cheon.
Ai putea spune că este un geniu.
Am auzit multe despre domnia ta. Eu sunt Mae-hyang.
Spune-i despre ce e vorba.
Te rog să faci portretul fetelor mele.
Fetele ar fi așa încântate să le facă portretul un pictor de la Curte!
Geum-hong, cheamă fetele!
Salutați-l. Domnul este pictor la Biroul Regal de Artă
și o să vă facă portretele.
Cine vrea să fie prima?
- Eu! - Nu, eu vreau să fiu prima!
Nu. Geum-hong, tu vei fi prima.
Ea este Geum-jong, cea mai apreciată curtezană a noastră.
Pot să vă întreb ceva, domnule?
Da... Bineînțeles!
Pictați și nuduri?
Nu... nuduri? Vrei să spui... dezbrăcate...?
Aș vrea să fiu desenată goală, cât mai sunt tânără și frumoasă.
Fetițo, îl faci pe domnul să se rușineze!
Ai spus că te cheamă Geum-hong?
Intrați, intrați!
- Ce părere ai, domnule? - Dal-ho, îți mulțumesc foarte mult!
Mulțumesc mult! Este ceva la care nici nu visam.
De fiecare dată când mă bătea nevastă-mea, trebuia să mă mulțumesc cu desenele obscene!
Întotdeauna am făcut desenele din imaginație.
Dar acum e ceva real! Nici nu-mi vine să cred!
Mulțumesc, Dal-ho. Mulțumesc!
Sunt invidios pe talentul tău.
Asta nu s-ar fi putut întâmpla, dacă nu erai pictor.
Trebuie să pictezi doar puțin și apoi...
Datorită ție, o să am ceva activitate!
Să mergem.
Ăsta... ăsta este...!
E cineva cunoscut?
Da, până nu demult era un puternic inspector la Biroul Inspectorului General!
De ce cară găleți cu excremente! Cum s-a întâmplat așa ceva?
Cum? Inspectorul Hong cară găleți cu excremente?
- Da! - Cred că e o greșeală!
Dacă-ți spun... L-am văzut cu ochii mei.
Sigur el a fost.
Era împreună cu alți servitori și căra găleți din casa curtezanelor.
Dumnezeule!
Știu că și-a dat demisia din funcția guvernamentală,
dar n-a găsit altceva mai bun de făcut?
Ce-i cu el? Și-a vândut casa și a dispărut.
Și acum ce face?!
- Unde-ai fost? Te-am căutat! - Poftim?!
E ceva grav! Ai fost chemată la Prințesa Hwa-wan!
- Tu ești slujnica Sung Song-yeon? - Da, doamnă.
Înălțimea Sa vrea să te vadă Vino cu mine.
Nu e Song-yeon?
Da, așa se pare.
Dar de ce e cu doamna însoțitoare a Prințesei Hwa-wan?
- Lasă-ne singure. - Da, Înălțimea Ta.
Deci tu ești slujnica ce-a tulburat tot Biroul Regal de Artă?
- Poftim?! - Te-am întrebat ceva.
Da, Înălțimea Ta.
Nu trebuie să fii așa speriată. Stai jos.
- A intrat în apartamentele Prințesei? - Da, doamnă.
- Bine, poți să pleci. - Da, doamnă.
Nu pot să cred!
Ai devenit faimoasă.
Toată lumea vorbește despre cum ai întors Biroul cu susu-n jos.
Trebuie să ai ceva talent, dacă ai reușit să te descurci la competiția de pictură.
Vă mulțumesc pentru vorbele frumoase, Înălțimea Voastră.
Îmi placi. Numai bărbații cu idei învechite sau înguști la minte
cred că o femeie n-are voie să devină pictor.
Așa că, m-am gândit să te ajut.
Voi anunța Biroul că vreau să pictezi aici, în palatul meu.
Deși acum ești pictor-candidat, nu-ți va fi ușor să devii pictor la Curte.
Ca să nu mai spun că nu poți ajunge membru al echipei de portretiști regali.
Dar dacă te aliezi cu mine, te voi putea ajuta în carieră.
Îi cunosc pe cei de la Ministerul Culturii
și te-aș putea recomanda, când se va ivi ocazia.
Dar Înălțimea Voastră, eu abia învăț.
Mă tem că v-aș fi o povară.
Lasă-mă să am grijă de tine.
Începând de luna viitoare, vreau să te prezinți la mine.
- Ai înțeles? - Da, Înălțimea Voastră.
Acum poți să pleci.
- Înălțimea Ta, Secretarul Jung este aici. - Să intre.
Ce faci, mamă?
Ți-am spus că am s-o văd, ca să-mi dau seama
ce relație este între fata asta și Prințul Moștenitor.
- Ce vrei să faci cu ea? - Lasă totul în seama mea.
Mai important e ce-ai aflat tu.
Lordul Kim Gui-ju a fost văzut la Arsenalul regal.
La Arsenalul regal?
Acolo se fabrică artificii pentru apropiata Sărbătoare a Primăverii.
Sunt sigur că intenționează să-l asasineze atunci, pe Prințul Moștenitor.
Dacă regina complotează cu fratele ei și cu lordul Choi
și le reușește planul,
o să pierdem totul.
Ea vrea să ne dea la o parte!
Te rog să fii liniștită. N-o să las să se întâmple așa ceva.
Această carte rară e greu de procurat chiar și de către nobili.
Ești sigură că Song-yeon a fost în apartamentele Prințesei Hwa-wan?
Da, Înălțimea Ta. E o persoană vicleană și periculoasă!
Când ai întrebat-o dacă îl cunoaște pe Secretarul Jung, a negat cu nerușinare.
Și acum se duce în vizită la Prințesa Hwa-wan.
Acea fată te-a mințit, Înălțimea Ta!
- De ce-ar fi făcut asta? - Ți-am spus eu, Înălțimea Ta!
Ți-am spus că mi se pare suspectă!
Ar putea lucra pentru dușmanii Înălțimii Sale!
Ea nu e prietena Înălțimii Sale, ci un spion infiltrat de Prințesa Hwa-wan!
Înălțimea Ta, trebuie să n-o mai vezi pe fata asta.
Trebuie să nu-i mai permiți să se apropie de domnia ta!
Dacă nu iei măsuri, ar putea deveni periculoasă!
Ce părere ai, lord Beon-ahm?
Așa cum ai spus, textele sunt pline de înțelepciune.
Scriitura e puțin neșlefuită,
dar am fost surprins de observațiile sale foarte atente.
Mă bucur că ești de aceeași părere cu mine.
Cred că am găsit un bun sfătuitor.
Dar trebuie să fii atent la ceva, Înălțimea Ta.
Ostilitatea omului față de instituția regală și față de legitimitatea dinastiei
e o trăsătură periculoasă, care nu trebuie scăpată din vedere.
Ai dreptate. Dar nu poți pedepsi pe cineva pentru opiniile pe care le are.
Oamenii trebuie să aibă dreptul să gândească liber.
Cred că dacă o ideologie este adevărată, atunci ea e acceptată de oameni.
Dar dacă este falsă și menită să agite populația,
atunci ea va fi respinsă.
E o nebunie să crezi că poți impune oamenilor ce să gândească.
Vreau să te întreb ceva.
Da, Înălțimea Ta.
Știi ce mai face inspectorul Hong?
Mi-a trimis un bon de plată.
Am aflat că și-a vândut casa și a înapoiat banii pe care îi luase de la Înălțimea Ta.
Și-a vândut casa? Și unde locuiește acum?
A dispărut fără urmă.
Se pare că nimeni nu știe ce s-a întâmplat cu el.
- Miroase îngrozitor aici! - Nu te mai plânge atâta...
Inspectorul s-a dus la un magistrat și nu se știe când se întoarce.
- Chiar? - Măcar știm unde locuiește. Hai să plecăm.
Să ne grăbim! Nu suport să mai stau aici.
Asta e casa.
Ești sigur că inspectorul Hong locuiește aici?
Chiar dacă nu mai are slujbă, e totuși nobil.
Cum poate să locuiască într-un asemenea loc?
Uitați-vă! Parcă e o cocină de porci!
- Domnule! - Ce cauți aici?
Ce credeți? Am venit să vă arestăm!
Ieșiți, vă rog! Inspectorul Hong s-a întors!
- Domnule! Domnule! - Și voi? Ce se întâmplă?
- Cum m-ați găsit? - Aveați de gând să vă ascundeți de noi?
Cum să vă ascundeți de mine? Nu voiați să ne mai vedeți niciodată?
- Destul, Dae-soo. Sigur n-a vrut asta. - Atunci, de ce trăiește așa?
Cine te-ar vedea, ar crede că sunt soția ta, care a fugit cu alt bărbat!
Domnule! Sunt foarte supărat! Cum puteți să mai glumiți?
Domnule!
Puteți plăti pentru locul ăsta?
Fiți liniștit, domnule. De la nobili cer mai mulți bani,
dar pentru oameni ca noi, e mai ieftin.
Am auzit odată, că niște căpitani din Garda Regală s-au căsătorit cu niște curtezane.
Vreți și voi să faceți la fel?
Credeți că e așa simplu să devii soțul unei curtezane? N-avem noi norocul ăsta!
Dae-soo, poate tu îți poți găsi aici o fată frumoasă.
Ce zici? Vrei să te prezint?
Nu mai face glume din astea, domnule!
În orice caz, vă mulțumesc. La noapte o să dorm într-un loc curat.
Până când vreți să mai trăiți așa?
Ce e rău în felul în care trăiesc?
Domnule!
De când fac munca asta neplăcută, am învățat multe despre viață.
De când curăț excremente, am aflat că și puterea e o porcărie.
Poftim?! Puterea e o porcărie?
Totul e scârbos, dezgustător și miroase îngrozitor.
Nu înțeleg ce vreți să faceți.
Urâți așa de mult puterea încât o să cărați mizerie toată viața?
Ești nebun? Cum ar putea un om ca mine să trăiască fără putere?
Rahatul e folositor în multe privințe.
Îl poți folosi ca îngrășământ
sau poți face praf de pușcă.
Oricât de dezgustătoare ar fi, mie îmi place puterea.
Dar, dacă accepți să stai prea mult în rahat, mirosul îți vine de hac.
La fel e și cu puterea.
Ce părere aveți despre filozofia mea despre rahat?
Poftim?! Domnule...
Nu ne întrebați ce face Înălțimea Sa?
Credeți că am dreptul să întreb?
Înălțimea Sa și-a recăpătat liniștea.
Ieri, l-am însoțit în secret, prin capitală.
Adevărat? Mă bucur să aud asta.
Știam eu că Înălțimea Sa o să se refacă foarte repede.
Așa e. Dar mă neliniștește ceva.
Ieri am auzit ceva rău prevestitor. Presupun că aș putea uita asta,
dar din cauza numeroaselor atentate la viața Prințului, acum sunt neliniștit.
Ce vrei să spui? Ce-ai auzit?
Ce părere aveți, domnule?
Chiar dacă n-ar fi fost avertismentul bătrânului,
tu trebuie să fii totdeauna foarte atent.
Eu nu vor vrea să piardă momentul de a-l înlătura definitiv.
Dacă nu vor putea să-l detroneze, nu vor ezita să încerce să-l asasineze.
Dar mi-e greu să ghicesc
unde și cum vor acționa.
Dânsul este Ministrul Culturii.
Este un om important.
- Să-l serviți cu cea mai mare atenție! - Este o cinste, domnule. Fetelor, salutați!
Cât de amuzantă ești!
- Îl cunoașteți, domnule? - Da.
- El este câinele turbat, care m-a bătut. - Câinele turbat?!
V-ați simțit bine, domnule?
Nu mă recunoașteți?
- Tu...! - Da, sunt Hong Guk-young.
Ce coincidență norocoasă. Voiam să vă transmit ceva...
Tu vrei să-mi spui mie ceva?
Da, domnule.
Voi aștepta momentul potrivit
pentru a vă întoarce onoarea pe care mi-ați făcut-o.
De câte ori o să călcați în rahat,
să știți că e un dar din partea mea.
Poftim?!
Ne... ne... nerușinatul ăla! Ce-a spus?
Domnule...
Așteaptă și a-i să vezi.
Într-o zi, o să-l prind și o să-l jupoi de viu.
Poftim?!
- Maiestatea Sa este înăuntru? - Da, Înălțimea Voastră.
- Anunț-o că am venit. - Da.
Se pare că am avut noroc să vin azi, pentru că nu sunteți ocupată.
A trebuit să mă întorc de multe ori, pentru că aveți tot timpul oaspeți.
Iartă-mă, Prințesă.
A venit fratele meu și am petrecut mult timp vorbind cu el.
Maiestate, sunt convinsă că ați avut multe de vorbit cu lordul Kim.
Dar ce ce s-a întors dl secretar în capitală?
N-a venit cu un motiv anume.
I-am spus să mă viziteze pentru că îmi era dor de el.
Chiar așa?
Am venit pentru că avem ceva important de vorbit, Maiestate.
Bine. Despre ce e vorba?
Acum că Prințului Moștenitor i s-a retras regența,
n-ar trebui să ne pregătim pentru următoarea etapă?
Mie mi se pare că este cel mai nimerit moment să-l îndepărtăm definitiv pe Prinț.
Cu permisiunea domniei tale, aș vrea să fac asta
și apoi să atrag Curtea de partea noastră.
Nu.
Maiestatea Sa încă are încredere în Prinț, iar noi nu suntem încă bine pregătiți.
Orice acțiune grăbită poate avea numai urmări dezastruoase.
Avem nevoie de mai mult timp să ne gândim bine la problema asta.
Chiar așa crede Maiestatea Ta?
Înțeleg ce vrei să spui,
dar o să urmeze Festivalul Primăverii și o să avem timp să vorbim după.
Pentru moment, te rog să faci cum spun.
Sigur, așa o să fac.
Cum aș putea să nu vă ascult porunca?
Să mergem!
Înălțimea Ta...
Se pare că ai fost foarte ocupat, în ultima vreme, domnule.
Așa e, au fost câteva probleme importante la Ministerul de Interne.
Chiar așa?
Ce miroase așa?
Parcă miroase a praf de pușcă.
Mie nu-mi miroase, Înălțimea Ta.
Dumneata, domnule, nu simți mirosul?
- Nu cred... - Serios?
Ce ciudat...
Oare de unde vine mirosul, de vreme ce n-a deschis nimeni focul?!
Probabil că ai venit la Maiestatea Sa. Te rog să intri.
Chiar așa? Prințesa te-a întrebat de ce nu vii mai des?
Probabil că aștepta vreo veste de la noi.
Cred că a devenit suspicioasă pentru că n-am mai făcut nicio mișcare.
Sper că nu i-ai spus nimic.
Prințesa nu trebuie să știe nimic despre asta.
Maiestate, de ce vrei s-o excluzi pe Prințesă și pe Secretarul Jung
din planul nostru?
Prințesa este o vulpe vicleană...
dar acum se crede tigru,
pentru că eu i-am permis dă-i crească ghearele și colții.
Acum crede că este egala mea.
Și, în curând, va crede că îmi e superioară.
Atunci, va încerca să obțină puterea
prin schimbarea dinastiei regale.
Poftim?! Schimbarea dinastiei?
Ce vrei să spui, Maiestate?
Dl ministru, nu știi care este motivul real
pentru care l-a adoptat pe Secretarul Jung?
Maiestate, asta înseamnă...
I-am păstrat alături de mine fiindcă mi-au fost de ajutor.
Dar, treptat, trebuie să le restrângem influența.
Mă înțelegi?
Înțelegeți ce spun? Trebuie să vă asigurați că se va întâmpla asta!
- Despre ce vorbiți așa, în secret? - Nu e nimic.
- Ne vedem mai târziu. - Ascultă, lord Kim!
De ce îmi faci asta? De ce mă evită toți?
Cât de prost ești!
Dacă nu știi de ce, atunci, gândește-te mai bine!
Stai... stai...
Frate...
- De ce ai privirea asta? - N-am nimic.
- Dacă ești liber, să mergem la Prinț. - De ce?
Cred că Înălțimea Sa este tare nefericit. Ar trebui să mergem și să îl consolăm.
Du-te singur, dacă vrei. Eu nu merg.
Omul ăsta...
Înălțimea Ta, aceasta este ferma familiei regale.
Ce părere ai? Crezi că va fi posibil?
Nu pot să spun sigur.
Până acum, am semănat semințele. N-am mai încercat să însămânțăm pe canale.
Canalele sunt folosite pentru scurgerea apei.
Vrei să spui că e imposibil?
Și nici n-am încercat să semănăm pe o asemenea vreme...
Deci, nu știu dacă va merge.
Citește aceste cărți.
Scrie că dacă se seamănă pe canale, atunci se poate face mai devreme
și plantele se sunt mai rezistente la vânt și la frig.
- De ce nu încerci? - Înălțimea Voastră, voi face cum porunciți.
Guvernatorul din Hamkyung și magistratul din Bukwon
și-au dat demisia.
Sunt de acord cu demisiile.
Da, Maiestate.
Ce face Prințul Moștenitor?
Am aflat că pleacă des din Palat.
După ce-a fost îndepărtat de la regență, a stat mult și s-a gândit.
Cred că acum vrea să se apropie mai mult de oameni și să afle cum trăiesc.
Prost băiat... După ce și-a pierdut vitele, repară staulul.
Dacă va continua să procedeze așa,
poate că data viitoare o să aibă mai multă grijă de ele.
- Ce om blestemat! - Îi spune Înălțimii Sale, "om blestemat"?
Îmi pare rău.
Am fost curios să văd cum scoți apă din adânc. Am rupt-o din greșeală.
Atunci, ar fi trebuit să mă întrebi. De ce ai pus mâna pe ea?
- Nu se mai poate repara? - Crezi că poți s-o repari?
Dă-mi să încerc.
Lasă! Nu e așa rău.
Nu ți-am spus să te duci acasă De ce mai stai pe aici?
Ai încercat vreodată unealta asta?
Dacă nu, poți să mi-o împrumuți?
- Ai și pământ? - Am moștenit ceva de la părinții mei.
Am bănuit că ești un bogătaș, care n-are nevoie să muncească.
Și ce-i cu asta? Îi împrumuți bogătașului, unealta ta?
Cho-bi, azi te duci undeva?
Toată ziua te-ai uitat în oglindă! Se întâmplă ceva azi?
- Nu trebuie să știi tu. - Dar, pudra este a mea...
Maestrul Park ne cheamă pe toți în sala mare!
De ce?
Cred că este în legătură cu Festivalul Primăverii!
Noi vom intra în Palat pentru a picta evenimentul!
Ai dreptate! E Festivalul primăverii!
Sunteți așa de norocoase c-o să vă duceți să vedeți! Am auzit că e foarte frumos.
Multe petreceri și focuri de artificii...
Ce faci, Cho-bi? Ți-am spus că trebuie să mergem.
Mare scofală! Ce e așa grozav la Sărbătoarea primăverii!
Mă doare!
După cum știți, mai sunt cinci zile până la Festivalul primăverii.
Asta înseamnă că va trebui să intrăm în Palat, să pictăm serbările.
Ofițerul Kang, pictorul Li-cheon și pictorul Tak trebuie să facă pregătirile.
Da, domnule.
Cho-bi, tu alegi slujnicele care să-i asiste pe pictori.
Da, domnule.
- Când vom intra în Palat? - Diseară, la ora 8.
- Cum?! Diseară? - S-a întâmplat ceva?
- Nu. - Să ne grăbim să facem pregătirile.
Bine, domnule!
- Ce e, Cho-bi? - I-ai dat portretul?
Poftim?!
I-ai dat portretul și i-ai transmis mesajul referitor la întâlnire?
- Ei bine... - Ce? N-ai făcut ce te-am rugat?
- De ce te porți așa cu mine? - Îmi pare rău. I-l dau azi.
Dă-i-l din partea mea.
Spune-i că trebuie să fiu la Palat până la ora 8. Să nu întârzie!
- Bine. - Ce mai aștepți? Grăbește-te!
Ești așa de înceată!
Mă duc din nou până la casa bătrânului. Mă întorc repede, așa că nu te îngrijora.
- Bine. Dar grăbește-te. - Da, domnule.
Poftim?! Nu trebuie să-l mai insult pe stăpânul tău?
Da, domnule.
Stăpânul meu nu este un om căruia poți să-i vorbești așa.
Ce prostănac ești!
Pentru asta ai venit până aici?
Nu, N-am venit numai pentru asta. Vreau să te întreb ceva.
Când am venit prima oară cu Înăl... adică cu stăpânul,
domnia ta i-ai spus că e în pericol.
Stăpânul meu, mi-a spus să nu-mi fac prea multe griji,
dar eu nu mai pot să dorm noaptea din cauza asta.
Domnule, chiar știi să ghicești viitorul?
Mie poți să-mi spui, dacă te prefaci. N-o să mă supăr..
Idiotule! Mă faci mincinos?
Dacă ești îngrijorat pentru stăpânul tău,
va trebui să-l păzești zi și noapte.
Când l-am văzut prima oară,
am auzit țipete din mijlocul unui foc,
în fața mai multor oameni.
O să se întâmple curând...
foarte curând.
Poftim?!
Ce-ar trebui să fac? Ar trebui să cred ce mi-a spus ghicitorul?
Eu nu cred în șamani sau în ghicitori, dar n-avem nimic de pierdut dacă-i urmăm sfatul.
Ți-a spus că se va întâmpla în fața mai multor oameni?
Da și a spus ceva de un foc.
Nu pot să înțeleg.
Asta înseamnă că cineva va da foc Palatului?
Ce nebun ar face așa ceva?
Stai puțin...
Da, doar un nebun ar putea face așa ceva.
Poftim?!
Dânsul este Ministrul Culturii. Este un om important, așa că fiți atente.
Dae-soo, întoarce-te la Palat și află cu ce se ocupă acum Ministrul Culturii.
Ministrul Culturii?
Da. Sigur a fost însărcinat cu ceva important.
Află despre ce este vorba și vino repede să-mi spui.
Și spune-le lui Jang-bo și lui Suk-ki să-i urmărească pe Secretarul Jung
și pe lordul Kim Gui-ju.
- Ai înțeles? - Da, domnule. Așa o să fac.
Ce să fac?
Luna e așa de frumoasă!
Da, e la fel de frumoasă precum ochii tăi.
Vrei să spui că sunt mai frumoasă decât lumina lunii?
Îmi pare rău, Cho-bi. Am întârziat.
Ai venit...
Domnule!
Ce căutați aici? Nu vă pregătiți pentru intrarea în Palat?
Cum adică de ce? M-ai rugat să vin aici.
V-am rugat eu?
Cho-bi, biata de tine...
De ce te-ai îndrăgostit de mine?
Poftim?!
Cho-bi, nu pot să fac asta.
Nu este posibil. Îți mulțumesc pentru dragostea ta,
dar dacă nu încetezi, o să fii ucisă.
Și eu o să mor!
Pe amândoi o să ne omoare nevasta mea!
Despre ce vorbiți?
Tu ești tânără și fără experiență.
Acum, crezi că poți să mori din dragoste,
dar o să-ți dai seama că nu merită!
De ce... De ce vă purtați așa cu mine?
Îmi închipui ce greu ți-a fost să-mi faci portretul!
Nu-ți pot primi iubirea. Nu e din cauză că nu-mi placi,
ci pentru că vreau să trăiești!
Poftim?! Cum a putut Song-yeon să-i dea desenul dlui Li-cheon?
Crede c-am înnebunit? Sau crede că sunt oarbă?
Ăsta nu e dl Li-cheon! El e Park Dae-soo!
Nu! Mi s-a șifonat rochia!
Picturile pe care le vom face vor fi expuse în diferite locuri din Palat
și vor fi dăruite membrilor familiei regale și familiilor nobililor,
pentru a alunga ghinionul.
Trebuie să facem două sute de picturi, în patru zile.
Două sute? Anul trecut am făcut doar o sută!
Cum își închipuie că o să reușim?
Da, este prea mult pentru câți pictori suntem.
Ne-a fost dată sarcina asta. O să găsesc eu o soluție, dar grăbiți-vă.
Song-yeon, asta e muncă pentru tine.
- Tu ești ca o furnică - Domnule...
Ce este, domnule?
Este hârtie Yuji. Hârtia asta cerată e foarte subțire și lucioasă.
Dacă o așezi peste hârtia obișnuită, o să poți să copiezi desenul de dedesubt.
Și ce să fac cu ea?
Vreau ca slujnicele să traseze contururile.
Poftim?!
După ce pictorii fac un desen, slujnicele pot pune hârtia Yuji deasupra.
Și să copieze conturul desenului.
Dar picturile vor fi folosite la Festivalul Primăverii...
Dacă Ministrul Culturii află despre asta, Biroul ar putea avea probleme!
O să mă ocup eu de asta, așa că nu-ți face probleme.
Pentru slujnice este un bun prilej, să-și arate talentul.
Pe unele dintre ele le-am văzut pictând.
Cred că ai făcut treabă bună, când le-ai învățat.
Domnule...
Dacă se descurcă bine, în viitor vor avea și alte ocazii.
Deci, dă-ți toată silința.
Înălțimea Ta va ieși din nou din Palat, în seara asta?
Da. O să plec diseară, mai târziu.
Vreau să verific chiar eu, cum funcționează noile unelte.
În ultimele zile, pari foarte vesel, Înălțimea Ta.
Chiar așa?
- Da, Înălțimea Ta. - Probabil pentru că nu mai sunt regent.
Acum, că am fost revocat din funcție viperele care mă urmăreau, s-au liniștit.
Cred că nu-i mai interesez.
Se gândesc că, în curând, voi fi îndepărtat de la tron.
De ce spui asemenea vorbe, Înălțimea Ta?
Fii liniștit! E mai bine că mă lasă în pace.
Mă simt ușurat că nu mai sunt în centru atenției.
Acum pot să plec din Palat, fără ca nimeni să comenteze.
O să mă folosesc de această oportunitate, ca să aflu mai multe despre oameni.
Am fost un prost când am crezut că știu nevoile oamenilor, stând în Palat.
Înălțimea Ta...!
Palat este în fierbere deoarece se apropie Festivalul Primăverii, Înălțimea Ta.
- Ia-o tu înainte. Vin și eu imediat. - Da, Înălțimea Ta.
- Probabil ai venit pentru Festival. - Da, Înălțimea Ta.
Sunt fericit că te pot vedea din când în când.
Ce e asta?
Este hârtie Yuji. Maestrul Park ne-a pus pe mine și pe celelalte slujnice,
să facem copii ale desenelor.
- Chiar așa? - Da, Înălțimea Ta.
Mă bucur să aud asta.
Am văzut desenele pe care mi le-ai trimis prin Dae-soo.
Ți-a spus că datorită ție m-am trezit la realitate?
Poftim?!
Parcă mi-ai fi spus că dacă și slujnicele muncesc din greu, eu ce-am de gând să fac?
M-ai scuturat de slăbiciune și mi-ai spus să mă ridic iar.
Nu, Înălțimea Ta. N-am vrut să spun asta. Am vrut doar să-ți mulțumesc...
Nu te-ai schimbat deloc. Nici acum nu-ți dai seama când glumesc.
Înălțimea Ta...
De asta e rău să fii Prinț. Nici nu pot să fac glume cu o prietenă dragă.
Song-yeon, tu-mi ești cea mai dragă.
Vreau să te simți în largul tău, când ești cu mine.
Aș vrea să facem glume unul cu altul.
Înălțimea Ta...
Sunt norocos că vă am pe tine și pe Dae-soo.
De câte ori vă văd, în acest Palat sufocant, simt că pot să respir.
Domnule!
Ai aflat ceva?
Da, Ministrul Culturii este responsabil de organizarea Festivalului primăverii.
- Festivalul Primăverii? - Da.
Tot Palatul e în agitație, din cauza pregătirilor. La fel e și Garda Regală.
Festivalul Primăverii...
E prima oară când particip, dar am auzit că vor fi și focuri de artificii.
De ce sunt diferite?
Ăsta de praf de pulbere pentru artificii și ăsta pentru explozie.
De cantitatea de salpetru din amestec, depinde la ce va fi folosit.
Înseamnă că...
- Ăsta e folosit pentru explozii adevărate? - Da, domnule.
Praful de pușcă are o concentrație foarte mare de salpetru.
E nevoie doar de puțin pentru o explozie mare.
Înțeleg. Dă-mi-le și poți să pleci.
Da, domnule.
Lord Kim!
Ce faci aici, de unul singur?
Înălțimea Voastră...
Ce ai acolo?
Este...
Traducere și adaptare: Carina72
www.subtitrari-noi.ro/Subtitrari-noi Team